انگلستان کرکٹ ٹیم کا دورہ پاکستان 23-2022ء

[250px|تصغیر| سات میچوں کی سیریز کے ابتدائی حصے میں انگلش ٹیم کی قیادت کی ذمہ داری [معین علی سنبھالیں گے]]
انگلینڈ کی کرکٹ ٹیم نے آئی سی سی ٹی/20 عالمی کپ 2022ء سے قبل تیاری کی سیریز کے طور پر تین ٹیسٹ میچ اور سات ٹوئنٹی20 بین الاقوامی میچ کھیلنے کے لیے ستمبر سے دسمبر 2022ء تک پاکستان کا دورہ کیا۔   ٹیسٹ میچ 2021-2023ء آئی سی سی عالمی ٹیسٹ چیمپئن شپ کا حصہ تھے۔   نومبر 2021ء میں، انگلینڈ اور ویلز کرکٹ بورڈ کے چیف ایگزیکٹو ٹام ہیریسن، اکتوبر 2021ء میں انگلینڈ کے دورہ پاکستان کے منسوخ ہونے کے بعد ای سی بی اور پی سی بی کے درمیان تعلقات کو ٹھیک کرنے کے لیے پاکستان گئے۔  مثبت بات چیت کے بعد، پانچ ٹوئنٹی20 بین الاقوامی میچوں کے اصل ٹور پروگرام کو بڑھا کر سات کر دیا گیا۔  ٹوئنٹی20 بین الاقوامی پہلے کھیلے جائیں گے،  آسٹریلیا میں آئی سی سی ٹی/20 عالمی کپ 2022ء کے بعد ٹیسٹ میچ ہوئے تھے۔ 

اپریل 2022ء میں، پاکستان کرکٹ بورڈ نے تصدیق کی کہ سیریز ہو گی۔   جولائی 2022ء میں پی سی بی کے چیئرمین رمیز راجہ نے کہا کہ ٹوئنٹی20 بین الاقوامی میچ لاہور اور کراچی میں ہونے کا امکان ہے۔  ٹوئنٹی20 بین الاقوامی سیریز کی تفصیلات کی تصدیق 2 اگست 2022ء کو ہوئی تھی۔    ٹیسٹ سیریز کے سفر نامے کا اعلان بعد میں 22 اگست 2022ء کو کیا گیا۔  

### پاکستان آنے میں 17 سال
اکتوبر 2005ء کی بات ہے جب پاکستان میں آنے والے زلزلے کی تباہ کاریوں کے زخم ابھی تازہ تھے کہ ایسے میں مائیکل وان کی قیادت میں انگلینڈ کی کرکٹ ٹیم تین ٹیسٹ اور پانچ ایک روزہ بین الاقوامی میچوں کی سیریز کھیلنے پاکستان پہنچی تھی لیکن میدان میں اترنے سے قبل مائیکل وان اور ان کے ساتھیوں کے لیے وہ لمحات کبھی نہ بھولنے والے تھے جو انھوں نے اسلام آباد کے ایک ہسپتال میں زلزلے میں زخمی ہونے والے بچوں کے ساتھ گزارے تھے۔ یہ ستمبر 2022ء ہے اور انگلینڈ کی کرکٹ ٹیم 17 برس کے وقفے کے بعد ایک بار پھر پاکستان کے دورے پر پہنچی ہے۔ اتفاق دیکھیے کہ اس بار پاکستان کو سیلاب کی تباہ کاریوں کا سامنا ہے۔ پاکستان کرکٹ بورڈ پہلے ہی اعلان کر چکا ہے کہ پہلے ٹی ٹوئنٹی بین الاقوامی کی ’گیٹ منی‘ سیلاب کے امدادی فنڈ میں دی جائے گی۔ انگلینڈ کی کرکٹ ٹیم کے ان دو دوروں کے درمیان دو چار نہیں بلکہ ڈیڑھ دہائی سے زیادہ کا طویل عرصہ حائل ہے۔ ان 17 برسوں کے دوران دونوں ملکوں کے کرکٹ روابط نے اچھے برے ہر طرح کے حالات دیکھ رکھے ہیں۔ کبھی بال ٹمپرنگ تنازعے تو کبھی سپاٹ فکسنگ سکینڈل نے ان روابط کو دھچکا پہنچایا۔ حالانکہ یہ انگلینڈ ہی تھا جس نے پاکستان میں انٹرنیشنل کرکٹ نہ ہونے کے بعد اسے اپنے یہاں دوسری ٹیموں کے ساتھ بھی کھیلنے کی فراخدلانہ پیشکش کی تھی۔ انگلینڈ کی کرکٹ ٹیم کو پاکستان آنے میں اتنی دیر کیوں لگی؟ اس کا جواب بھی وہی ہے جو دوسری بڑی ٹیموں کے پاس ہوا کرتا تھا یعنی پاکستان کے حالات۔ 2009ء میں سری لنکا کی ٹیم پر لاہور میں ہونے والے دہشت گردوں کے حملے کے بعد سے پاکستان میں بین الاقوامی کرکٹ کا سلسلہ منقطع ہو گیا تھا جسے بحال ہونے میں کافی وقت لگاپہلے چھوٹی ٹیمیں پاکستان آنا شروع ہوئیں اور پھر جنوبی افریقہ اور آسٹریلیا نے بھی یہاں آ کر دنیا پر واضح کر دیا کہ پاکستان انٹرنیشنل کرکٹ کھیلنے کے لیے محفوظ ملک ہے۔ لیکن اس معاملے میں انگلینڈ اینڈ ویلز کرکٹ بورڈ کے جائلز کلارک کا کردار بہت اہم تھا جنھوں نے انٹرنیشنل الیون کو پاکستان میں لا کر یہاں بین الاقوامی کرکٹ کی بحالی کے پیغام کو نمایاں کیا۔

### یہ دورہ پچھلے سال ہی ہو جانا تھا مگر
انگلینڈ کی کرکٹ ٹیم ستمبر 2022ء کی بجائے ستمبر 2021ء میں ہی پاکستان کا دورہ کرنے والی تھی اور نہ صرف انگلینڈ کی مردوں کی ٹیم بلکہ خواتین ٹیم بھی پہلی بار پاکستان آنے والی تھی لیکن انگلینڈ اینڈ ویلز کرکٹ بورڈ نے پاکستان میں سکیورٹی خدشات کو جواز بنا کر اپنی دونوں ٹیموں کے دورے منسوخ کر دیے۔ انگلینڈ اینڈ ویلز کرکٹ بورڈ نے یہ قدم نیوزی لینڈ کو دیکھ کر اٹھایا تھا۔ نیوزی لینڈ کی ٹیم پاکستان کے دورے پر آ چکی تھی لیکن راولپنڈی میں پہلے ون ڈے انٹرنیشنل سے کچھ دیر قبل سکیورٹی خدشات ظاہر کر کے وطن واپس جانے کے فیصلہ نے نہ صرف پاکستان کرکٹ بورڈ بلکہ پاکستان کی حکومت کو حیران کر دیا تھا۔ یہ ایک ایسی صورت حال تھی جس میں اس وقت کے وزیر اعظم عمران خان کو خود نیوزی لینڈ کی وزیر اعظم سے بات کرنی پڑی تھی تاہم اس کا کوئی مثبت نتیجہ برآمد نہ ہو سکا تھا۔ نیوزی لینڈ کرکٹ بورڈ کو اپنے اس فیصلے پر شرمندگی کا سامنا کرنا پڑا اور پاکستان کرکٹ بورڈ کے چیئرمین رمیز راجا کے سخت مؤقف کے بعد اس نے اس برس ٹی ٹوئنٹی ورلڈ کپ کے بعد اپنی ٹیم پاکستان بھیجنے کا فیصلہ کیا ہے۔ انگلینڈ کے لیے معاملہ اس سے بھی زیادہ خطرناک ثابت ہوا کیونکہ خود انگلینڈ میں اس دورے کو منسوخ کرنے کے فیصلے کے خلاف آوازیں بلند ہوئیں۔ پاکستان میں برطانوی ہائی کمشنر بھی اپنے کرکٹ بورڈ کے اس فیصلے سے متفق دکھائی نہیں دیے جس کا نتیجہ یہ نکلا کہ انگلینڈ اینڈ ویلز کرکٹ بورڈ کے چیف ایگزیکٹیو ٹم ہیریسن پاکستان آئے اور انھوں نے اپنی ٹیم دو حصوں میں پاکستان بھیجنے کا اعلان کیا۔ پہلے مرحلے میں یہ سات ٹی ٹوئنٹی میچز کی سیریز ہو گی جبکہ ٹی ٹوئنٹی ورلڈ کپ کے بعد انگلینڈ کی ٹیم ٹیسٹ سیریز کھیلنے دوبارہ پاکستان آئے گی۔
### دستے
پاکستان کے دورے پر آئی انگلینڈ کی کرکٹ ٹیم کو اپنے دو اہم کھلاڑیوں بین سٹوکس اور جانی بیرسٹو کی خدمات حاصل نہیں۔ بین سٹوکس ٹی ٹوئنٹی ورلڈ کپ کی ٹیم میں شامل ہیں لیکن وہ اس سال ایک بھی ٹی ٹوئنٹی انٹرنیشنل نہیں کھیلے تاہم منیجمنٹ نے ان کے تجربے پر مکمل اعتماد ظاہر کیا ہے۔ جانی بیرسٹو ورلڈ کپ کے سکواڈ میں شامل تھے لیکن گالف کورس میں پھسلنے کی وجہ سے ان کے پاؤں میں فریکچر ہو گیا جس کی وجہ سے وہ ٹیم سے باہر ہو گئے اور ان کی جگہ جارحانہ بیٹنگ کے لیے مشہور الیکس ہیلز کو تین سال کے وقفے کے بعد دوبارہ ٹیم میں شامل کر لیا گیا۔ وہ پاکستان کے دورے پر آئی ہوئی ٹیم کا بھی حصہ ہیں۔ کپتان جوز بٹلر پوری طرح فٹ نہیں لہذا سات میچوں کی سیریز کے ابتدائی حصے میں قیادت کی ذمہ داری معین علی سنبھالیں گے۔

جوس بٹلر پنڈلی کی انجری کی وجہ سے ٹوئنٹی20 بین الاقوامی سیریز کے ابتدائی میچوں سے باہر ہو جائیں گے، معین علی بطور کپتان کھڑے ہیں۔  ایلکس ہیلز کو بعد میں ٹوئنٹی20 بین الاقوامی اسکواڈ میں شامل کیا گیا۔ 

### انگلینڈ کا غیر متاثر کن ریکارڈ
انگلینڈ کی اس سال ٹیسٹ اور ٹی ٹوئنٹی کی کارکردگی دیکھیں تو زمین آسمان کا فرق نظر آتا ہے۔ ایک جانب ٹیسٹ میچوں کی عمدہ کارکردگی ہے جس میں اس نے بارہ میں سے چھ ٹیسٹ میچ جیت رکھے ہیں۔ ان میں صرف تین میں اسے شکست ہوئی جبکہ تین میچ ڈرا ہوئے۔ دوسری جانب انگلینڈ نے اس سال 11 ٹی ٹوئنٹی انٹرنیشنل کھیل رکھے ہیں جن میں سے صرف چار جیتے ہیں اور سات میں اسے شکست کا سامنا کرنا پڑا۔ انگلینڈ کی ٹیم اس سال ویسٹ انڈیز، انڈیا اور جنوبی افریقہ سے ٹی ٹوئنٹی سیریز ہار چکی ہے۔ کپتان این مورگن کی انٹرنیشنل کرکٹ سے ریٹائرمنٹ کے بعد قیادت جوز بٹلر سنبھال چکے ہیں لیکن ٹی ٹوئنٹی ورلڈ کپ میں یہ ٹیم کس طرح کی کارکردگی دکھائے گی یہ جوز بٹلر اور وائٹ بال ہیڈ کوچ میتھیو موٹ کے لیے بہت بڑا امتحان ہو گا۔
## ٹوئنٹی20 بین الاقوامی سیریز
### پہلا ٹوئنٹی20 بین الاقوامی

### دوسرا ٹوئنٹی20 بین الاقوامی

### تیسراٹوئنٹی20 بین الاقوامی

### چوتھا ٹوئنٹی20 بین الاقوامی

### پانچواں ٹوئنٹی20 بین الاقوامی

### چھٹا ٹوئنٹی20 بین الاقوامی

### ساتواں ٹوئنٹی20 بین الاقوامی

## ٹیسٹ سیریز
### پہلا ٹیسٹ

### دوسرا ٹیسٹ

### تیسرا ٹیسٹ

## حوالہ جات

زمرہ:پاکستانی کرکٹ میں 2022ء
زمرہ:انگلستان کی کرکٹ میں 2022ء
زمرہ:حالیہ کرکٹ دورے
زمرہ:2022–23ء میں بین الاقوامی کرکٹ مقابلے